Bolzano provints

Bolzano – Alto Adige provints (Bozen-Südtirol) ehk Lõuna-Tirool on provints Põhja-Itaalias Trentino-Alto Adige maakonnas. Piirneb põhjas Austriaga. Provintsi keskus on Bolzano linn. Seni Austria-Ungarile kuulunud lubati Itaaliale 1915. aastal Londoni paktiga ehk rahulepinguga, et Itaalia asuks I maailmasõjas Antandi poolele. 1918. aasta novembris Itaalia kuningriik selle ala okupeeris. Provints moodustati 1926. aastal ja liideti Venezia Tridentina maakonnaga. 21. oktoobril 1939 sõlmisid Hitler ja Mussolini Lõuna-Tirooli küsimuse lepingu (Option in Südtirol/Opzioni in Alto Adige), millega anti piirkonna saksakeelsetele elanikele kuni aasta lõpuni valikuvõimalus, kas nad kolivad Saksamaale või jäävad Itaaliasse ja italiseeritakse, kaotades vähemuste õigused. Ligi 85–90% otsustas kolida Saksamaale, neid kutsuti Optanten, jääda otsustanuid kutsuti Dableiber. 1943. aastaks olid ligi 75 000 optanti Lõuna-Tiroolist lahkunud, kellest 50 000 tulid pärast sõda tagasi. 1943. aastal pärast Cassibile vaherahu, mis sisuliselt tähendas Itaalia kapituleerumist Saksamaa-vastasele koalitsioonile, okupeeris ala Saksamaa ja kuni sõja lõpuni 1945. aastal jäi ala de facto Saksamaa koosseisu. 5. septembril 1946 sõlmisid Itaalia peaminister Alcide de Gasperi ja Austria välisminister Karl Gruber lepingu, millega jäi provints Itaalia koosseisu, uues Trentino-Alto Adige maakonnas ja sai autonoomia. Dableiberid võisid kasutada endisi saksa nimesid. Optandid pidid end ja oma lapsed registreerima ja sünnitunnistuse abil tõestama nende õigust Itaalia kodakondsusele. Kuna aga Trentino-Alto Adige maakond oli endiselt itaallaste enamusega ning Bolzano provintsi saabus palju teisi itaalia keelt kõnelevaid immigrante, jäi rahulolematus Itaalia võimuga endiselt kestma ning kohalik poliitik Sepp Kerschbaumer lõi Lõuna-Tirooli Vabastuskomitee (BAS, Befreiungsausschuss Südtirol), mis pani 1950.-1960. aastatel toime terrorirünnakuid. Seepeale sõlmisid 1971. aastal Itaalia ja Austria uue lepingu, millega sai provints veelgi suurema autonoomia ja Austria kohustus Lõuna-Tirooli siseasjadesse mitte sekkuma. Autonoomia vähendas pingeid ning terrorirünnakud lõppesid. 1972. aastast on Bolzano provintsil autonoomia, millega võib provints endale jätta peaaegu 90% maksutuludest. 1998. aastast kuulub euroregiooni Tirool-Lõuna-Tirool-Trentino. Provintsi rahvaarv oli 2015. aasta 31. detsembril 520 891. Ligi 2/3 elanikest räägib emakeelena saksa keelt. Bolzano autonoomne provints jaguneb 8 ringkonnaks: Bozen (Bolzano) Burggrafenamt (Burgraviato) Pustertal (Val Pusteria) Überetsch-Unterland (Oltradige-Bassa Atesina) Eisacktal (Valle Isarco) Salten-Schlern (Salto-Sciliar) Vinschgau (Val Venosta) Wipptal (Alta Valle Isarco) ja need 116 vallaks (comune, Gemeinde). Ahrntal Aldein Algund Andrian Altrei Auer Badia Barbian Bolzano Bronzolo Brenner Brixen Bruneck Burgstall Corvara Deutschnofen Eppan an der Weinstraße Feldthurns Franzensfeste Freienfeld Gais Gargazon Glurns Graun im Vinschgau Gsies Hafling Innichen Jenesien Kaltern an der Weinstraße Karneid Kastelbell-Tschars Kastelruth Kiens Klausen Kuens Kurtatsch an der Weinstraße Kurtinig an der Weinstraße La Val Latsch Lajen Laives Lana Laas Laurein Lüsen Mals Mareo Margreid an der Weinstraße Marling Martell Meran Mölten Montan Moso in Passiria Mühlbach Mühlwald Nals Naturns Natz-Schabs Neumarkt Niederdorf Olang Partschins Percha Pfalzen Pfitsch Plaus Prad am Stilfserjoch Prags Prettau Proveis Ratschings Rasen-Antholz Ritten Riffian Rodeneck Salurn San Martin de Tor Sand in Taufers Santa Cristina Gherdëina St. Leonhard in Passeier St. Lorenzen St. Martin in Passeier St. Pankraz Sarntal Schenna Schlanders Schluderns Schnals Sëlva Sexten Sterzing Stilfs Terenten Terlan Tramin an der Weinstraße Tisens Tiers Tirol Toblach Truden im Naturpark Tscherms Tubre Ulten Unsere Liebe Frau im Walde-St. Felix Urtijëi Vadena Vahrn Vintl Völs am Schlern Vöran Villanders Villnöß Waidbruck Welsberg-Taisten Welschnofen Kõige enam elanikke elab (seisuga 31.07.2011): Bolzano Meran Brixen Laives Bruneck Salurn: Haderburg Lana Kaltern an der Weinstraße Ritten "Popolazione residente al 31 maggio 2019". Originaali arhiivikoopia seisuga 24. juuli 2019. Vaadatud 27. oktoobril 2019. Alcock, Antony. "THE SOUTH TYROL AUTONOMY: A Short Introduction" (PDF). "Statistiche demografiche ISTAT". Originaali arhiivikoopia seisuga 26. märts 2016. Vaadatud 17. märtsil 2013.  Bolzano provints – pildid, videod ja helifailid Wikimedia Commonsis Bolzano provintsi koduleht (saksa, itaalia, ladiini ja inglise keeles)